‘नर्मदारंगम्’ रंग महोत्सव में "एक और द्रोणाचार्य" नाटक बेहद नीरस लगा। निर्देशन, प्रस्तुति, मंच-सज्जा सभी कुछ औसत था। जब भी आप ऐतिहासिक तथ्यों को तोड़-मरोड़कर प्रस्तुत करते हैं तो आप वास्तव में एक अपराध कर रहे होते हैं। नाटक में द्रोणाचार्य के चरित्र का सर्वथा गलत प्रस्तुतिकरण किया गया है। नाटक में द्रोणाचार्य के समकक्ष चरित्र को अपने निजी स्वार्थ के लिए अन्याय एवं भ्रष्टाचार से समझौता करते दिखाया गया है, जो अनुचित है। द्रोणाचार्य ने अपने निजी स्वार्थ एवं महत्वाकांक्षाओं की पूर्ति लिए नहीं अपितु अपनी राजनिष्ठा के चलते विवश होकर कौरवों के पक्ष में युद्ध अवश्य किया था, किन्तु कभी भी आचार्य द्रोण ने कौरवों का पक्ष लेकर उन्हें सही नहीं ठहराया था। वे सदैव पाण्डवों का ही समर्थन करते रहे क्योंकि पाण्डव धर्मानुसार सही थे। नाटक के चरित्रों के अनुसार पात्रों का चयन बेहद खराब था। निर्देशक को यह बात भलीभाँति समझ लेनी लाभप्रद होगी कि थिएटर और स्कूल-कालेज के नाटकों में फ़र्क होता है।